ประกันสังคม ขึ้นค่าบริการเหมาจ่าย หนุนกำไรโรงพยาบาลโต 5-7%
บล.แลนด์ แอนด์ เฮ้าส์ แนะลงทุนหุ้น BCH ให้ราคาเป้าหมาย 21 บาท CHG เป้า 3 บาท และ RJH เป้า 33 โดยเลือก BCH เป็นหุ้นเด่นของกลุ่ม
15 ม.ค. 2563

บล.แลนด์ แอนด์ เฮ้าส์ แนะลงทุนหุ้น BCH ให้ราคาเป้าหมาย 21 บาท CHG เป้า 3 บาท และ RJH เป้า 33 โดยเลือก BCH เป็นหุ้นเด่นของกลุ่ม
บทวิเคราะห์บล.แลนด์ แอนด์ เฮ้าส์ ระบุว่าที่ประชุมคณะกรรมการประกันสังคมและที่ปรึกษา ครั้งที่ 1/2563 เมื่อวันที่ 14 ม.ค. ที่ผ่านมาได้เห็นชอบให้ปรับอัตราค่าบริการทางการแพทย์ปี 2563 ให้แก่สถานพยาบาลที่เข้าร่วมโครงการฯ 242 แห่ง โดยอัตราเฉลี่ยต่อผู้ประกันตน 3,959 บาท/คน/ปี แบ่งเป็น
1. ค่าบริการการแพทย์ที่เหมาจ่ายให้แก่สถานพยาบาลคู่สัญญา
2. ค่าบริการทางการแพทย์นอกเหนือจากค่าเหมาจ่าย มีงบประมาณเฉลี่ย 1,120 บาทต่อ ผู้ประกันตน ซึ่งรวมค่าทันตกรรม 900 บาท ค่าตรวจสุขภาพประจำปี ซึ่งผู้ประกันตนสามารถรักษาสถานพยาบาลตนเองไม่ได้เลือกใช้สิทธิประกันตนได้ จึงไม่มีผลต่อรพ.ประกันสังคมอย่างมีนัยยะ อีกทั้งคาดงบประมาณใกล้เคียงของปี 2562
 
ความเห็นของบล.แลนด์ แอนด์ เฮ้าส์
การปรับขึ้นอัตราค่าบริการเหมาจ่ายให้โรงพยาบาล หรือ รพ.ในครั้งนี้ ส่งผลให้กำไรของรพ.ประกันสังคมเพิ่มขึ้นราว 5-7%
 
อย่างไรก็ตาม ในปี 2562 สำนักงานประกันสังคมมีการปรับลดค่าบริการผู้ป่วยในโรคที่มีความรุนแรงในรอบ 5 บัญชีสุดท้าย จาก Adj.RW ละ 12,800 บาท เหลือ 7,100 บาท เพราะการเบิกจ่ายของรพ. เกินงบ 640 บาทต่อผู้ประกันตนทั้งหมด เป็นผลให้รายได้งวดไตรมาส 4/62 จากโครงการประกันสังคมได้รับผลกระทบ ทำให้กำไรสุทธิในปี 2562 มีแนวโน้มต่ำกว่าประมาณการ
 
และการเพิ่มขึ้นของกำไรสุทธิปี 2563 เกิดจากฐานค่าบริการผู้ป่วยในโรครุนแรงที่วัดจากค่าบริการผู้ป่วยในเฉลี่ยที่ระดับ 640 บาทต่อผู้ป่วยกันตนทั่วประเทศ ซึ่งเป็นฐานกำไรหลังจากรับผลกระทบดังกล่าวข้างต้น เป็นผลให้กำไรสุทธิปี 2563 มีแนวโน้มสูงกว่าประมาณการของบล.แลนด์ แอนด์ เฮ้า เพียง 2-3% เท่านั้นจึงยังคงประมาณการกำไรปี 2563 ของ BCH, CHG และ RJH ตามเดิม
ผลบวกจากการปรับขึ้นอัตราเหมาจ่ายดังกล่าวทำให้ รพ.ในโครงการประกันสังคมมีแนวโน้มกำไรสุทธิปี 2563 ที่เติบโตสดใส ถือเป็นจังหวะเข้าลงทุนหุ้นรพ.ประสังคมทั้ง BCH (ให้ราคาเป้าหมาย 21 บาท) CHG (ให้ราคาเป้าหมาย 3 บาท) และ RJH (ให้ราคาเป้าหมาย 33) โดยเลือก BCH เป็นหุ้นเด่นของกลุ่ม